

 **REPUBLIKA HRVATSKA**

 **SISAČKO-MOSLAVAČKA ŽUPANIJA**

 **OPĆINA JASENOVAC**

OPĆINSKI NAČELNIK

KLASA: 112-01/20-01/01

URBROJ: 2176/11-03/20-01

U Jasenovcu, 21 rujna 2020. godine

Sukladno člancima 19., 28. i 29. Zakona o službenicima i namještenicima u lokalnoj i područnoi(regionalnoj) samoupravi načelnik Općine Jasenovac raspisao je oglas za prijam u službu Općine Jasenovac na određeno vrijeme koji je objavljen na stranicama Hrvatskog zavoda za zapošljavanje 21.09.2020 godine, za sljedeća radna mjesta

**OBAVIJESTI I UPUTE KANDIDATIMA**

1. **Voditelj projekta „Zaželi“–Radim, pomažem, učim- II faza -** 1 izvršitelj na određeno vrijeme za vrijeme trajanja projekta (18 mjeseci), uz obvezni probni rad od dva mjeseca.

Opis poslova:

* Organizacijska, funkcionalna i tehnička provedba projekta
* Izvještavanje i komunikacija s partnerima
* Promocija projekta u medijima
* Osiguravanje strateškog fokusa projekta i ciljeva
* Sastavljanje narativnih i financijskih izvještaja
* Praćenje projekta i sudjelovanje u svim fazama provedbe
* Praćenje financijskih transakcija
* Ostali poslovi po nalogu načelnika koji su povezani projektom „ZAŽELI“

Složenost poslova:

* stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

Samostalnost u radu:

* stupanj samostalnosti koji uključuje stalni nadzor i upute nadređenog službenika

Odgovornost i utjecaj na donošenje odluka:

* stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika

Stručna komunikacija i suradnja:

* stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela.
1. **Referent – koordinator na projektu „Zaželi“–Radim, pomažem, učim- II faza -** 1 izvršitelj, na određeno vrijeme za vrijeme trajanja projekta (18 mjeseci), uz obvezni probni rad od dva mjeseca.

Opis poslova:

* Identifikacija žena i krajnjih korisnika
* Promocija projekta
* Kontrola rada zaposlenih žena
* Obavljanje svih kadrovskih poslova (prijave-odjave, evidencije rada, kadrovske evidencije, godišnji, ostalo)
* Distribucija letaka i plakata
* Nabava i podjela sredstava za higijenu
* Ostale poslove potrebne za uspješnu provedbu projekta
* Ostali poslovi po nalogu načelnika koji su povezani projektom „ZAŽELI“

Složenost poslova:

* stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

Samostalnost u radu:

* stupanj samostalnosti koji uključuje stalni nadzor i upute nadređenog službenika

Odgovornost i utjecaj na donošenje odluka:

* stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika

Stručna komunikacija i suradnja:

* stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela.

Oglas za prijem u radni odnos na određeno vrijeme na radno mjesto **referent – voditelj projekta „Zaželi“ / referent – koordinator na projektu „Zaželi“** objavljen je na web stranici Hrvatskog zavoda za zapošljavanje, Ispostava Novska dana 21.09.2020. godine te na web stranici Općine Jasenovac.

Za kandidate koji ispunjavanju formalne uvjete iz oglasa provest će se prethodna provjera znanja i sposobnosti putem pisanog testiranja i intervjua. Pisano testiranje sastoji se od općeg i posebnog dijela.

Listu kandidata koji ipunjavaju formalne uvjete iz oglasa utvrdit će ovo povjerenstvo po isteku roka za prijavu te ih **putem web stranice i oglasne plače Općine JASENOVAC** pozvati na prethodnu provjeru znanja i sposobnosti.

 **OPĆINSKI NAČELNIK:**

 **Marija Mačković, v.r.**

**PRAVNI IZVORI ZA TESTIRANJE KANDIDATA:**

***OPĆI DIO:***

**1. Zakon o lokalnoj, područnoj (regionalnoj) samoupravi** ( Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 )

**2. Statut Općine Jasenovac** (Službeni vjesnik 18/13,40/14,17/19,38/19,61/19)

***POSEBNI DIO:***

1. **za radno mjesto voditelja Programa „Zaželi“ – Projekta-Radim, pomažem, učim- II faza**

 i

1. **radno mjesto referent –koordinator Programa „Zaželi“ – Projekta-Radim, pomažem, učim- II faza**

* Operativni program Učinkoviti ljudski potencijali 2014.-2020. (objavljen na mrežnoj stranici Europski strukturni investicijski fondovi – www.esf.hr)
* Zakon o socijalnoj skrbi (NN [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), [64/20](https://www.zakon.hr/cms.htm?id=44614))

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz oglasa. Povjerenstvo će utvrditi listu kandidata koji ispunjavaju formalne uvjete oglasa te ih pozvati na prethodnu provjeru znanja i sposobnosti putem web stranice Općine Jasenovac i oglasne ploče Općine Jasenovac.

Smatra se da je kandidat koji nije pristupio prethodnoj provjeri znanja povukao prijavu na oglas.

Po dolasku na prethodnu provjeru znanja, od kandidata će se zatražiti predočenje odgovarajuće isprave (osobna iskaznica ili putovnica) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Po utvrđivanju identiteta kandidatima će biti podijeljenja pitanja za provjeru znanja iz odredbi gore navedenih zakona.

**Pisani test se sastoji od ukupno 10 pitanja.**

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati sa ostalim kandidatima niti na bilo koji drugi način remetiti koncentraciju kandidata, a mobitele je potrebno isključiti.

Ukoliko kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Pisano testiranje traje maksimalno 60 minuta.

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.

Nakon provedenog postupka Povjerenstvo za provedbu natječaja sastavlja Izvješće o provedenom postupku i utvrđuje rang listu prema ukupnom broju ostvarenih bodova na pisanom testiranju i intervjuu.

**MJESTO I VRIJEME ODRŽAVANJA TESTIRANJA**

Mjesto i vrijeme održavanja testiranja biti će objavljeno na web stranici Općine Jasenovac ( [www.opcina-jasenovac.hr](http://www.jasenovac.hr) ) i oglasnoj ploči Općine Jasenovac.